Diari Oficial de la Generalitat Valenciana


Sumari del DOGV 6962, del 11-02-2013 (2013/1412)

RESOLUCIÓ de 8 de febrer de 2013, de la Conselleria d'Economia, Indústria, Turisme i Ocupació, per la qual es determinen els diumenges i dies festius hàbils per a la pràctica comercial en 2013.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6962

Data del DOGV
:   11-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1412


Data del document
:   08-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * horari comercial

RESOLUCIÓ de 8 de febrer de 2013, de la Conselleria d'Economia, Indústria, Turisme i Ocupació, per la qual es determinen els diumenges i dies festius hàbils per a la pràctica comercial en 2013. [2013/1412]  
La legislació valenciana vigent en matèria d'horaris comercials està prevista en el capítol III de la Llei 3/2011, de 23 de març, de la Generalitat, de Comerç de la Comunitat Valenciana, modificada per la Llei 10/2012, de 21 de desembre, de Mesures Fiscals, de Gestió Administrativa i Financera i d'Organització de la Generalitat.  
  
Esta llei establix que, amb caràcter general, els diumenges i festius es consideren no laborals, però no obstant això, s'habilitaran per a cada any 10 diumenges i festius en els quals els establiments podran romandre oberts al públic per a desenrotllar la seua activitat comercial. Així mateix, disposa que el calendari de diumenges o festius que s'habiliten per a un període de 12 mesos, que coincidirà amb l'any natural, es determinarà mitjançant una resolució de la conselleria competent en matèria de comerç, amb un informe previ de l'Observatori del Comerç Valencià.  
En conseqüència, a la vista de les actes emeses pel secretari de l'Observatori sobre els acords adoptats en les sessions del Ple celebrades els dies 28 de novembre de 2012 i 24 de gener de 2013, resolc:  
  
  
Primer  
1. Amb caràcter general, i per a tot l'àmbit territorial de la Comunitat Valenciana, durant el període que hi ha entre esta resolució i el 31 de desembre de 2013, els establiments comercials ubicats en la Comunitat Valenciana podran obrir al públic els diumenges i festius següents:  
  
- 18 de març de 2013, dilluns festiu a la Comunitat Valenciana.  
- 31 de març de 2013, Diumenge de Pasqua.  
- 7 de juliol de 2013, diumenge.  
- 12 d'octubre de 2013, dissabte, festiu nacional.  
-1 de novembre de 2013, divendres, festiu nacional.  
- 1 de desembre de 2013, diumenge. Nadal/Reis.  
- 6 de desembre de 2013, divendres, festiu nacional.  
- 15 de desembre de 2013, diumenge. Nadal/Reis.  
- 22 de desembre de 2013, diumenge. Nadal/Reis.  
- 29 de desembre de 2013, diumenge. Nadal/Reis.  
2. D'acord amb el que preveu l'article 18.3 de la Llei 3/2011, de 23 de març, de Comerç de la Comunitat Valenciana, els ajuntaments podran substituir fins a dos diumenges o festius dels habilitats per dos dies festius en el seu àmbit local. La decisió que s'adopte serà de compliment obligatori per a tots els establiments que no puguen acollir-se al règim de llibertat horària. Tal determinació haurà de ser adoptada per l'òrgan municipal competent, oït el consell local de comerç o, si no n'hi ha, les associacions locals de comerciants, i ser comunicada al servici territorial de comerç i consum de la província corresponent.  
  
3. Esta habilitació comercial s'entén sense perjuí de règims especials o excepcionals d'horaris comercials, legalment establits.  
  
  
Segon  
L'horari corresponent a cada diumenge o festiu habilitat comercialment serà lliurement fixat pel titular de l'establiment comercial.  
  
  
Tercer  
Els establiments comercials hauran d'informar adequadament el públic sobre la seua decisió de fer ús d'estes habilitacions comercials i, si és el cas, de les hores en què romandran oberts.  
  
Quart  
Esta resolució produirà efectes des del dia que es publique en el Diari Oficial de la Comunitat Valenciana.  
Esta resolució és definitiva en via administrativa i en contra podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, d'acord amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant el conseller d'Economia, Indústria, Turisme i Ocupació en el termini d'un mes a comptar des de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 8 de febrer de 2013.- El conseller d'Economia, Indústria, Turisme i Ocupació: Máximo Buch Torralva